Národná rada Slovenskej republiky

VIII. volebné  obdobie

 Číslo: CRD-2200/2021

759a
S p o l o č n á   s p r á v a

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 157/2018 Z. z. o metrológii a o zmene a doplnení niektorých zákonov v znení zákona č. 198/2020 Z. z. (tlač 759) v druhom čítaní

	
	Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 157/2018 Z. z. o metrológii a o zmene a doplnení niektorých zákonov v znení zákona č. 198/2020 Z. z. (tlač 759) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

I.

Národná rada Slovenskej republiky uznesením č. 1091 z 24. novembra 2021 pridelila predmetný návrh zákona na prerokovanie týmto výborom:

	Ústavnoprávnemu výboru Národnej rady Slovenskej republiky  a
	Výboru Národnej rady Slovenskej republiky pre hospodárske záležitosti.
	
	Určila zároveň Výbor Národnej rady Slovenskej republiky pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch.

II.

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

III.

Návrh zákona odporúčal Národnej rade Slovenskej republiky schváliť:

•	Ústavnoprávny výbor Národnej rady Slovenskej republiky uznesením č. 435 z 27. januára 2022

Výbor Národnej rady Slovenskej republiky pre hospodárske záležitosti rokoval o návrhu dňa 31. januára 2022. Výbor neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov podľa § 52 ods. 4 rokovacieho poriadku Národnej rady Slovenskej republiky. 

IV.

Z uznesení výborov Národnej rady Slovenskej republiky uvedených pod bodom III tejto správy vyplývajú nasledujúce pozmeňujúce a doplňujúce návrhy:

1.	V čl. I sa vypúšťa bod 11. 
	Nasledujúce body sa primerane prečíslujú.

Predĺženie platnosti dokladu o spôsobilosti v oblasti metrológie vykonaním skúšky alebo absolvovaním školenia patrí obsahovo do platného § 6 ods. 2 písm. n).

Ústavnoprávny výbor NR SR

Gestorský výbor odporúča schváliť

2.	V čl. I v bode 12 v § 6 ods. 2 v písm. n) sa slová „a vedie zoznam vydaných dokladov o  spôsobilosti v oblasti metrológie, ktorý obsahuje najmenej číslo vydaného dokladu, dátum vydania dokladu a platnosť dokladu o spôsobilosti v oblasti metrológie“ nahrádzajú slovami „predlžuje platnosť dokladu o spôsobilosti v oblasti metrológie vykonaním skúšky alebo absolvovaním školenia a vedie zoznam vydaných dokladov o spôsobilosti v oblasti metrológie, ktorý obsahuje najmenej číslo vydaného dokladu, dátum vydania dokladu a  platnosť dokladu o spôsobilosti v oblasti metrológie,“. 

V súvislosti s vypustením bodu 11 sa možnosť predĺženia platnosti dokladu o spôsobilosti v oblasti metrológie vykonaním skúšky alebo absolvovaním školenia vkladá do platného § 6 ods. 2 písm. n), ktorý je menený v čl. I v 12. bode návrhu.
Ústavnoprávny výbor NR SR

Gestorský výbor odporúča schváliť

3.	V čl. I v bode 13 sa slovo „nahrádzajú“ nahrádza slovami „sa nahrádzajú“.
Legislatívno-technická oprava ustanovenia spresňujúca legislatívny text.  
Ústavnoprávny výbor NR SR

Gestorský výbor odporúča schváliť

4.	V čl. I bod 15 znie:
„15. V § 16 ods. 2 písm. d) sa za slovom „druhu“ vypúšťa čiarka, vkladajú sa slová „a meracieho rozsahu“ a slová „ktorý je na daný účel použitia určený“ sa nahrádzajú slovami „ktoré sú na daný účel použitia určené“.

Legislatívno-technická oprava gramatického tvaru v jednotnom čísle na gramatický tvar v množnom čísle, aby bolo jednoznačné, že povinnosť rešpektovať určený účel použitia určeného meradla sa vzťahuje na druh meradla a aj na merací rozsah.

Ústavnoprávny výbor NR SR

Gestorský výbor odporúča schváliť

5.	V čl. I bod 18. znie:
„18. V § 20 ods. 8 a 9 sa za slovo „Ústav“ vkladá čiarka a slová „autorizovaná osoba“.
Legislatívno-technická oprava, ktorá precizuje navrhované znenie bodu 18.

Ústavnoprávny výbor NR SR

Gestorský výbor odporúča schváliť

6.	V čl. I bod 19. znie:
„19. V § 20 ods. 8 a 9 sa za slovom „ústav“ vypúšťa čiarka a vkladá slovo „alebo“.

Legislatívno-technická oprava ktorá precizuje navrhované znenie bodu 19.
Ústavnoprávny výbor NR SR

Gestorský výbor odporúča schváliť

7.	V čl. I v 20. bode v § 25 ods. 3, v 21. bode v § 25 ods. 9  a v 26. bode v § 29 ods. 1 sa slová „na druh“ nahrádzajú slovami „na daný druh“.

Ide o legislatívno-právnu úpravu, ktorou sa spresňuje navrhovaný právny text, aby bolo jednoznačne zrejmé, že ide o konkrétny (daný) druh určeného meradla.

Ústavnoprávny výbor NR SR

Gestorský výbor odporúča schváliť

8.	V čl. I, 21. bode, § 25 ods. 9  v prvej vete sa slová „Ak určené meradlo“ nahrádzajú slovami „Ak overované určené meradlo“.

Ide o legislatívno-právnu úpravu, ktorou sa spresňuje navrhovaný právny text v súlade s čl. 4 ods. 2 Legislatívnych pravidiel tvorby zákonov.	

Ústavnoprávny výbor NR SR

Gestorský výbor odporúča schváliť

9.	V čl. I, 21. bode , § 25 ods. 9 v druhej vete sa slová „autorizovaná osoba“ nahrádzajú slovami „autorizovaná osoba, ktorá overuje určené meradlo,“.

Ide o legislatívno-právnu úpravu, ktorou sa spresňuje navrhovaný právny text v súlade s čl. 4 ods. 2 Legislatívnych pravidiel tvorby zákonov.

Ústavnoprávny výbor NR SR

Gestorský výbor odporúča schváliť

10.	V čl. I sa za 21. bod vkladá nový bod 22., ktorý znie:
„22. V § 26 ods. 6 a 11 a § 27 ods. 9 sa za slovo „ústav“ vkladá čiarka a slová „autorizovaná osoba“.“.
Nasledujúce body sa primerane prečíslujú.

Legislatívno-technická oprava súvisiaca s opravou bodu 18. v  čl.  I.
Ústavnoprávny výbor NR SR

Gestorský výbor odporúča schváliť

11.	V čl. I sa za 21. bod vkladá nový bod 22., ktorý znie:
„22. V § 26 ods. 6 a 11 a § 27 ods. 9 sa za slovom „ústav“ vypúšťa čiarka a vkladá slovo „alebo“.“.
Nasledujúce body sa primerane prečíslujú.
Toto ustanovenie nadobúda účinnosť 15. marca 2023, čo sa premietne do ustanovenia o účinnosti.
Legislatívno-technická oprava súvisiaca s opravou bodu 19. v  čl.  I.

Ústavnoprávny výbor NR SR

Gestorský výbor odporúča schváliť

12.	V čl. I v 25. bode v § 27a ods. 1 sa za slovo „Štatistická kontrola určených meradiel“ vkladajú slová „(ďalej len „štatistická kontrola“)“.

V zmysle Legislatívnych pravidiel tvorby zákonov ak má byť v texte na viacerých miestach použitý skrátený názov, je potrebné ustanoviť jeho legislatívnu skratku.

Ústavnoprávny výbor NR SR

Gestorský výbor odporúča schváliť

13.	V čl. I v 26. bode v § 29 ods. 8 sa za slová „odseku 1“ nahrádzajú slovami „odseku 7“.
Oprava nesprávneho vnútorného odkazu.

Ústavnoprávny výbor NR SR

Gestorský výbor odporúča schváliť
14.	V čl. I v 45. bode v § 36 ods. 4 a v 65. bode v § 47 ods. 3 sa slová „ak je vykonaná“ nahrádzajú slovami „ak bola vykonaná“.

Legislatívno-technická úprava, ktorou sa spresňuje navrhovaný text.
Ústavnoprávny výbor NR SR

Gestorský výbor odporúča schváliť

15.	V čl. I v 61. bode v § 45 ods. 1 sa slová „prvej vety“ nahrádzajú slovami „druhej vety“.
Legislatívno-technická úprava, ktorou sa spresňuje navrhovaný text v súvislosti s tým, že možnosť poveriť ústav výkonom kontroly je v druhej vete predmetného ustanovenia.

Ústavnoprávny výbor NR SR

Gestorský výbor odporúča schváliť

16.	V čl. II sa slová „15. marca 2022“ nahrádzajú slovami „1. apríla 2022“. V tejto súvislosti sa v čl. I bode 83 v § 60b vrátane nadpisu slová „15. marca 2022“ nahrádzajú slovami „1. apríla 2022“  a slová „14. marca 2022“ nahrádzajú slovami „31. marca 2022“.

Posunutie účinnosti a s tým súvisiaca úprava prechodných ustanovení zohľadňuje zákonné lehoty v legislatívnom procese schvaľovania zákona ako aj potrebnú legisvakanciu. 

Ústavnoprávny výbor NR SR

Gestorský výbor odporúča schváliť

Gestorský výbor odporúča hlasovať o bodoch 1 až 16 spoločne s odporúčaním s c h v á l i ť.

V.

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona 

odporúča Národnej rade Slovenskej republiky

vládny návrh zákona, ktorým sa mení a dopĺňa zákon č. 157/2018 Z. z. o metrológii a o zmene a doplnení niektorých zákonov v znení zákona č. 198/2020 Z. z. (tlač 759)

s c h v á l i ť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.
 
     	Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 275 z 1. februára 2022.
 
Týmto uznesením výbor zároveň poveril spoločného spravodajcu Petra Libu predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Bratislava 1. februára 2022

Peter K r e m s k ý, v.r.  
predseda Výboru NR SR 
pre hospodárske záležitosti